ΑΝΑΡΤΗΤΕΑ ΣΤΟ ΔΙΑΔΙΚΤΥΟ

ΕΛΛΗΝΙΚΗ ΔΗΜΟΚΡΑΤΙΑ Λιβαδειά 4 -12-2023

ΥΠΟΥΡΓΕΊΟ ΠΕΡΙΒΑΛΛΟΝΤΟΣ Κ ΕΝΕΡΓΕΙΑΣ Αριθ. Πρωτ 687944

ΕΠΙΘΕΩΡΗΣΗ ΕΦΑΡΜΟΓΗΣ ΔΑΣΙΚΗΣ ΠΟΛΙΤΙΚΗΣ

ΘΕΣΣΑΛΙΑΣ & ΣΤ ΕΛΛΑΔΑΣ

ΔΑΣΑΡΧΕΙΟ ΛΙΒΑΔΕΙΑΣ

ΤΜΉΜΑ ΔΑΣΟΤΕΧΝΙΚΩΝ ΕΡΓΩΝ

ΠΕΡΙΛΗΨΗ ΔΙΑΚΗΡΥΞΗΣ ΗΛΕΚΤΡΟΝΙΚΟΥ ΑΝΟΙΚΤΟΥ ΔΙΑΓΩΝΙΣΜΟΥ

Το Τμήμα Εκτέλεσης Έργων Του Δασαρχείου Λιβαδειας προκηρύσσει ηλεκτρονικό ανοικτό διαγωνισμό με σφραγισμένες προσφορές και κριτήριο κατακύρωσης την πλέον συμφέρουσα από οικονομική άποψη προσφορά αποκλειστικά βάσει τιμής (χαμηλότερη τιμή για το σύνολο των εργασιών), για την ανάδειξη αναδόχου παροχής της υπηρεσίας <<Καλλιέργεια και έργα βελτίωσης Δασικού Φυτωρίου Αλιάρτου περιόδου2023-2024>> (CPV: 45112320-4 -77231800-6) , σύμφωνα με την Διακήρυξη Δημοπρασίας που εγκρίθηκε με την 674025/27-11-2023 - (ΑΔΑ:ΨΜΥΠ4653Π8-ΡΒΤ) Απόφαση, της Επιθεώρησης Εφαρμογής Δασικής Πολιτικής Θεσσαλίας-Στερεάς Ελλάδας

Η σύμβαση χρηματοδοτείται από την ΣΑΝΑ 584, του Προγράμματος Δημοσίων Επενδύσεων έτους 2023, από το όριο πληρωμής του ενάριθμου έργου 2014 ΣΕ58400000

Η εκτιμώμενη αξία ανέρχεται σε 84.500,00 Ευρώ, συμπεριλαμβανομένης της δαπάνης Φ.Π.Α. 24%, ο κωδικός NUTS εκτέλεσης της υπηρεσίας είναι EL641 (Λιβαδειας), ο διαγωνισμός έλαβε στο Ε.Σ.Η.ΔΗ.Σ α/α 204848 και η γλώσσα σύνταξης της προσφοράς θα είναι η Ελληνική.

Η συνολική προθεσμία της σύμβασης ορίζεται μέχρι 30-11-2024 από την υπογραφή της.

Οι προσφορές υποβάλλονται από τους οικονομικούς φορείς ηλεκτρονικά μέσω της διαδικτυακής πύλης https://portal.eprocurement.gov.gr/, του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ), σύμφωνα με τα αναφερόμενα στους όρους της διακήρυξης και στην με αρ. 56902/215 (Β' 1924/2.6.2017) Απόφαση του Υπουργού Οικονομίας και Ανάπτυξης «Τεχνικές λεπτομέρειες και διαδικασίες λειτουργίας του Εθνικού Συστήματος Ηλεκτρονικών Δημοσίων Συμβάσεων (Ε.Σ.Η.ΔΗ.Σ.)», ως εξής:

Ημερομηνία δημοσίευσης της παρούσας προκήρυξης στο Κ.Η.Μ.ΔΗ.Σ.: 4-12-2023 ημέρα Δευτέρα .

Ημερομηνία δημοσίευσης διαγωνισμού στο Ε.Σ.Η.ΔΗ.Σ.: 4-12-2023 ημέρα Δευτέρα.

Ημερομηνία έναρξης υποβολής προσφορών: 4-12-2023 ημέρα Δευτέρα. .

Καταληκτική ημερομηνία και ώρα υποβολής προσφορών: 19-12-2023 ημέρα Τρίτη και ώρα 14:00:00.

Ημερομηνία αποσφράγισης προσφορών (Διενέργειας Διαγωνισμού): Την 27-12-2023 ημέρα Τετάρτη και ώρα 10:30 π.μ.

Στο διαγωνισμό γίνονται δεκτοί όσοι πληρούν τις προϋποθέσεις του άρθρου 25 του Ν. 4412/2016 και απαιτείται να ασκούν εμπορική ή βιομηχανική ή βιοτεχνική δραστηριότητα, συναφή με το αντικείμενο της παρούσας υπηρεσίας.

Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά ή εμπορικά μητρώα που τηρούνται στο κράτος εγκατάστασής τους, ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016.

Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ), ή σε τρίτες χώρες που έχουν υπογράψει και κυρώσει την Σ.Δ.Σ., ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά ή εμπορικά μητρώα.

Οι εγκατεστημένοι στην Ελλάδα οικονομικοί φορείς, εκτός των Δασοπόνων, απαιτείται να είναι εγγεγραμμένοι στο ΓΕΩΤΕΕ και να έχουν εκπληρώσει τις οικονομικές τους υποχρεώσεις σ΄ αυτό.

Όσον αφορά στην τεχνική και επαγγελματική ικανότητα, οι οικονομικοί φορείς απαιτείται :

α) κατά τη διάρκεια της τελευταίας δεκαετίας, να έχουν αναλάβει τουλάχιστον μία (1) φορά την υλοποίηση παρόμοιων φυτωριακών εργασιών,

β) να διαθέτουν άδεια ασκήσεως επαγγέλματος Γεωτεχνικού κλάδου Δασολόγων, που να ασκεί το επάγγελμα του Δασολόγου τουλάχιστον 5 έτη, ή άδεια ασκήσεως επαγγέλματος Δασοπόνου, που να ασκεί το επάγγελμα του Δασοπόνου τουλάχιστον 5 έτη.

Όλοι οι οικονομικοί φορείς που θα συμμετέχουν, θα πρέπει να πληρούν επί ποινή αποκλεισμού τα κριτήρια επιλογής της διακήρυξης.

Εγγύηση συμμετοχής στο διαγωνισμό ορίζεται το ποσόν των 1.451,61 Ευρώ, ήτοι το 2% του προϋπολογισμού, σύμφωνα με το άρθρο 2.2.2 της διακήρυξης

Αναθέτουσα Αρχή είναι το Δασαρχείο Λιβαδειας του Υπουργείου Περιβάλλοντος και Ενέργειας. Προϊστάμενη Υπηρεσία είναι η Επιθεώρησης Εφαρμογής Δασικής Πολιτικής Θεσσαλίας-Στερεάς Ελλάδας Διευθύνουσα Υπηρεσία είναι το Τμήμα Εκτέλεσης Έργων του Δασαρχείου Λιβαδειάς

Το συνολικό κείμενο της διακήρυξης θα αναρτηθεί στο Κ.Η.Μ.ΔΗ.Σ. (https://portal.eprocurement.gov.gr/), ενώ περίληψη της διακήρυξης θα δημοσιευθεί στο portal του Υπουργείου Περιβάλλοντος και Ενέργειας στην ηλεκτρονική διεύθυνση: https://ypen.gov.gr/category/prokirykseis-diagwnismwn/ και σε δύο ημερήσιες και μία εβδομαδιαία περιφερειακές εφημερίδες.

Οι ενδιαφερόμενοι μπορούν να έχουν άμεση και δωρεάν πρόσβαση στα έγγραφα της σύμβασης, στην ηλεκτρονική διεύθυνση https://portal.eprocurement.gov.gr/.

Περισσότερες πληροφορίες οι ενδιαφερόμενοι μπορούν να πάρουν, κατά τις εργάσιμες ημέρες και ώρες, στα Γραφεία του Δασαρχείου Λιβαδειας ΤΚ 32100 Λιβαδειας , ή στο τηλέφωνο 2261081162